Subject: Täiendav isikuandmete töötlemine teadusuuringus "Täiendava ravimi-ja meditsiiniseadmehüvitise skeemi abivahendite vältimatu omaosaluskulu lisamise eelarvemõju analüüs"
From: Vootele Veldre - SOM <[email-masked]>
To: Anu Suviste - AKI <[email-masked]>
Date: Thu, 7 May 2026 13:45:45 +0000

Tere!

Soovin konsulteerida, milline oleks sobiv käitumisviis olukorras, kus eelnõu koostajatel on tekkinud täiendav andmetöötluse soov seotuna uuringuga "Täiendava ravimi-ja meditsiiniseadmehüvitise skeemi abivahendite vältimatu omaosaluskulu lisamise eelarvemõju analüüs".

Nimelt on tekkinud soov markeerida seadusandjatele eelnõus, kui paljud soodustingimustel abivahendit kasutanud isikutest olid puuduliku ravikindlustuskaitsega või täielikult ravikindlustamata. Muutuv korraldus võib oluliselt mõjutada abivahendite rahalist kättesaadavust puuduliku kindlustuskaitsega või täiesti ravikindlustamata isikutele. Tehniliselt oleks asi lihtne ehk lisandunud ootuse saaks täita SKA poolt juba edastavate andmete toel (st SKA edastatav andmekoosseis ei muutu). Tervisekassa kõrvutaks talle edastatud abivahendi hüvitist 2025. aastal kasutanud isikute loendit pseudonüümitult täiendavalt Tervisekassa hallatava ravikindlustuse andmekogu kindlustuskannetega. Lihtsas lahenduses ehk variandina a saaks tuvastada isikute ravikindlustuse staatuse 2025. aasta alguses, keskel ja kalendriaasta lõpus. Keerukamas lahenduses ehk variandina b tuleks arvutada abivahendi saaja ravikindlustatuse määr kogu kalendriaasta vältel ning illustreerida avanevat pilti seadusandjatele kindlustatuse kategooriate kaudu, tuues nt välja nii täielikult ravikindlustatute arvu (olid kindlustusega kaetud 100% kalendripäevadest), lühikeste katkestustega kindlustatud (kaetud kindlustusega 80 – 99 % kalendripäevadest), oluliste katkestustega ravikindlustatud (kaetud kindlustusega 50-79% kalendripäevadest), puuduliku ravikindlustuskaitsega abivahendi kasutajad (kaetud kindlustusega 1-49% kalendripäevadest) ning täielikult ravikindlustamata isikud (ei omanud 2025. aastal ravikindlustust ühelgi päeval).

Palun Andmekaitse Inspektsiooni tagasisidet, kas ülal kirjeldatud täiendava andmetöötlustoimingu tegemiseks tuleks juba esitatud taotlust (2.2.-1/26/16-4 ) jälgitavalt täiendada ja esitada see AKI-le uuesti kooskõlastamiseks või on täiendava andmetöötluse kooskõlastamiseks tavapärane teistsugune toiming (nt teavitame ametliku kirjaga üksnes muutuvatest asjaoludest ja amet annab sellele kirjale oma kooskõlastuse (või lükkab tagasi))?

Lugupidamisega
Vootele Veldre
analüütik
Sotsiaalministeerium

From: [email-masked] <[email-masked]>
Sent: Thursday, March 19, 2026 11:04 AM
To: Info - SOM <[email-masked]>
Subject: Otsus isikuandmete töötlemiseks teadusuuringus

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Teile on saadetud Andmekaitse Inspektsiooni dokumendihaldussüsteemi Delta kaudu dokument.
Palume sellele meiliaadressile mitte vastata. Tegemist on süsteemisisese aadressiga. Vastuskiri saatke aadressile [email-masked]<mailto:[email-masked]>.

Pealkiri: Otsus isikuandmete töötlemiseks teadusuuringus

Registreerimise kuupäev: 19.03.2026

Registreerimise number: 2.2.-1/26/16-4

Tundliku sisuga elektroonilised pöördumised on võimalik inspektsioonile edastada krüpteeritult kasutades ID- kaarti ja ID-tarkvara<https://installer.id.ee/?lang=est>. Kuidas dokumente krüpteerida, vaata siit<https://www.aki.ee/meist/vota-uhendust/saada-kiri>.

Andmekaitse Inspektsioon

Tatari 39, 10134 Tallinn
Telefon: 627 4135
E-mail: [email-masked]<mailto:[email-masked]>
www.aki.ee <http://www.aki.ee>

ERAELU KAITSE JA RIIGI LÄBIPAISTVUSE EEST

Leia meid LinkedInist<https://www.linkedin.com/company/estonian-data-protection-inspectorate/> või kuula Andmehäälingust<https://open.spotify.com/show/3zUmUfZZchralr4845AUFJ?si=a94a8df1e9264c92&nd=1&dlsi=d71b67c3014b4ca6>